****

**การประกาศเจตนารมณ์**

**เรื่อง “สุจริต โปร่งใส เทศบาลตำบลมะกอกเหนือใสสะอาด 2565 และ “งดรับ งดให้”**

**ของขวัญ ของกำนัลทุกชนิดจากการปฏิบัติหน้าที่(No Gift Policy)**

**--------------------------------------------------**

ข้าพเจ้า นายรนชัย ตั้งพูนผลวิวัฒน์ ตำแหน่ง นายกเทศมนตรีตำบลมะกอกเหนือ ขอประกาศว่า เทศบาลตำบลมะกอกเหนือจะเป็นหน่วยงานที่เจ้าหน้าที่รัฐทุกคนไม่รับของขวัญและของกำนัลทุกชนิดจากการปฏิบัติหน้าที่ และขอแสดงเจตนารมณ์ว่า จะทำหน้าที่นำบุคลากรของหน่วยงานให้ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุข จะเป็นคนดี มีคุณธรรม ประพฤติปฏิบัติตนในสัมมาอาชีพด้วยความซื่อสัตย์สุจริตเป็นหลักสำคัญมั่นคง ดำรงตนอยู่ด้วยความมีเกียรติและศักดิ์ศรีความเป็นมนุษย์ กล้ายืนหยัดในสิ่งที่ถูกต้อง ปฏิบัติหน้าที่ด้วยความซื่อสัตย์ สุจริตโปร่งใส ยึดมั่นคุณธรรม จริยธรรม

 และขอถวายสัจวาจาว่า จะประพฤติตนตามรอยพระยุคลบาท สืบสานพระราชปณิธานรักษา ต่อยอดศาสตร์ของพระราชาผู้ทรงธรรม ดำเนินชีวิตตามหลักปรัชญาของเศรษฐกิจพอเพียง ด้วยความเพียร อันบริสุทธิ์ ยืนเคียงข้างสุจริตชน เพื่อความมั่นคง มั่งคั่ง ยั่งยืน ของราชอาณาจักรไทยสืบไป

ประกาศ ณ วันที่ 13 มกราคม พ.ศ. 2565



 (นายรนชัย ตั้งพูนผลวิวัฒน์)

 นายกเทศมนตรีตำบลมะกอกเหนือ